दुकानदारों ने की पानी निकासी की मांग
पिलानीरोड पर गंदे पानी की निकासी की समस्या को लेकर लामबंद हुए दुकानदारों ने सोमवार दोपहर कार्यवाहक एसडीएम सुरज्ञानीलाल मीणा को ज्ञापन सौंपा।
पिलानी रोड मार्केट एसोसिएशन के बैनर तले दिए ज्ञापन के जरिए दुकादारों ने एसबीआई से आगे सड़क पर बहते पानी की समस्या का स्थाई समाधान करवाने की मांग दोहराई। उन्होंने कार्यवाहक एसडीएम को बताया कि समस्या समाधान की बाबत कई बार संपर्क करने के बाद भी नगरपालिका प्रशासन उपेक्षित व्यवहार अपना रहा है। दुकानदारों ने नगरपालिका अध्यक्ष के गृहवार्ड में संचालित पटवार घर की गली के घरों का पानी सड़क पर आने की शिकायत करते हुए शीघ्र समाधान नहीं होने पर आंदोलन छेड़ने की चेतावनी भी दी। जिसपर मीणा ने दुकानदारों को समस्या का शीघ्र समाधान करवाने का आश्वासन दिया। एसोसिएशन अध्यक्ष विजेंद्र नूनिया एवं सचिव विजय पूनिया की अगुवाई में ज्ञापन दिया गया। क्षेत्र के मनीराम जांगिड़, सुरेश कुमार, बनवारीलाल, दिनेश कुमार, यशवीर कुल्हार, विनोद, मनोज, दिनेश जांगिड़, रघुवीर सैनी, आशु, सोनू, घनश्याम, रमेश जांगिड़, अमरसिंह, संजय शर्मा, किशन शर्मा, विजयपाल, सुरेंद्रकुमार, गोविंद शर्मा, मोहरसिंह, मुकेश, राजकुमार, रविप्रकाश, धर्मपाल आिद दुकानदार मौजूद थे।
चिड़ावा. कार्यवाहक एसडीएम सुरज्ञानीलाल मीणा को मांगपत्र सौंपते दुकानदार।
hin_Deva hin_Deva hin_Deva hin_Deva